**PRACOVNÝ LIST pre birmovancov**

4.2. Čnosti.

**Doplň chýbajúce slová**

1. „*Nedaj sa premôcť zlu. Ale .................. premáhaj zlo*.“ (Rim 12,21)
2. Čnosť je trvalá a stála dispozícia .................. dobro. Cieľom čnostného života je stať sa podobným Bohu. (KKC 377)
3. *„Vy teda buďte ................., ako je dokonalý váš nebeský Otec.“ (Mt 5,48)*
4. Čnosti delíme na .................... (teologálne) a ....................... (morálne).
5. Božské čnosti sú .............., ............... a ................... Pomáhajú nám žiť v dôvernom vzťahu s Bohom.
6. Vášne, ktoré sú zamerané na ....................... sa stávajú čnosťami. Sú tiež posilou do života. (Youcat 294)
7. Vášne, ktoré oberajú o slobodu a zvádzajú na zlé sú ......................... (Youcat 294)
8. Základné čnosti sú rozvážnosť, spravodlivosť, .................... a .......................................
9. Čnosti ..................... človekovi radosť, sebaovládanie a ľahkosť, aby mohol viesť morálne dobrý život.

**Zamyslenie**

Usilovať sa konať dobro je usilovať sa o svätosť. Je to dobrá túžba, o ktorej hovorí Svätý Otec: Neboj sa svätosti. Nepripraví ťa o silu, život, či radosť. Práve naopak: pretože sa staneš tým, čo mal Otec na mysli, keď ťa stvoril a budeš verný svojmu bytiu. Neboj sa cieliť vyššie, nechať sa milovať a oslobodiť Bohom. Neboj sa nechať viesť Duchom Svätým. Svätosť ťa neurobí menej ľudským, preto že je to stretnutie tvojej slabosti so silou milosti. (GE 32. 34) Čo mal Otec namysli, keď ťa stvoril?

Život vo svätosti neznamená život bez hriechu. Čnosť sa nezískava drilom. Nie je len výsledkom tréningu, ale aj Božej milosti. Človek môže po čnosti túžiť a otvárať sa jej. Boh dáva svoje milosti tým, ktorí po nej túžia a sú disponovaní prijať ju. Moja úloha je túžiť po čnostiach a byť disponovaný prijať ich. Spoločne rozprávajte aké sú rôzne čnosti? Napíš aspoň 7 čností. Chcel by si niektorú z nich mať? Ktorú? Povieš to Bohu? Môžeš teraz...

Aby mohlo v tebe rásť dobro, čo môže posilňovať tvoju vôľu? Môže to byť aj sebaovládanie, sebadisciplína? Ako súvisia s budovaním čností? Môže k duchovnému rastu napomáhať aj duchovné vedenie? Ako?

Byť kresťanom znamená viac než žiť podľa prikázaní, pretože Ježiš pozýva každého kresťana „Príď, a nasleduj ma!“ Byť kresťanom znamená prežívať živý vzťah s Ježišom. Vydať sa spolu s ním na cestu do skutočného života. Páči sa ti Ježišova ponuka? Život s Ježišom je aj o práci na sebe. Akú čnosť máš ty? Čnosť je Božia prítomnosť v tebe. Cez ňu môžeš šíriť mnoho dobra okolo seba. Ďakuj Bohu za ňu.

Na to, aby sme mohli rásť, napredovať, nám môžu pomôcť vzory. Okrem Ježiša je dobré, keď nasledujeme aj nejakého konkrétneho človeka alebo aj viacerých ľudí, ktorých obdivujeme, ktorých život sa nám páči. Máš aj ty konkrétnu osobu, ktorú by si chcel nasledovať? Má aj ona nejakú konkrétnu čnosť? Akú? Vieš o konkrétnej čnosti, ktorú má tvoj birmovný rodič?

Každý svätý, ktorého Cirkev vyhlásila za svätého žil čnostný život. Poznáš meno konkrétneho svätca? Napíš jeho meno aj čnosti, ktorými vynikal. Prečítajte si spoločne text Lk 2, 51-52. Aké čnosti Ježiša a Márie sa v ňom spomínajú?

**Modlitba**

* Zdravas Mária

**Aktivita**

* *„Nedaj sa premôcť zlu, ale dobrom premáhaj zlo“* (Rim 12,21) – skús to. Na budúce stretnutie o tom porozprávaš. Príklad: miernosť ako čnosť pomáha používať správnu mieru pri situáciách a veciach, ktoré sú pre nás veľmi príťažlivé. Skús zachovať miernosť pri využívaní sociálnych sietí.

**Chýbajúce slová:** 1.dobrom; 2. konať; 3. dokonalí; 4. božské, ľudské; 5. viera, nádej, láska; 6. dobro; 7. neresti; 8. miernosť, mravná sila; 9. dávajú